BM ไม่ปลื้ม งบ Q3 กำไรลดลง 42% จ่อปันผล 0.10 บ./หุ้น XD 23 พ.ย.นี้
BM ไม่ปลื้ม งบ Q3/59 กำไรลดลง 42% มาที่ 18.93 ลบ. จากปีก่อนมีกำไร 32.77 ลบ. หลังรายได้ลดลง-ค่าเสื่อมราคาเครื่องจักรและโรงงานเพิ่มขึ้น ขณะที่งวด 9 เดือนมีกำไร 42.73 ลบ. ลดลง 9% จากปีก่อนมีกำไร 46.91 ลบ. จ่อปันผล 0.10 บ./หุ้น XD 23 พ.ย.59 กำหนดจ่าย 8 ธ.ค.นี้
11 พ.ย. 2559

บริษัท บางกอกชีทเม็ททัล จำกัด (มหาชน) หรือ BM รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 18.93 ล้านบาท หรือมีกำไรสุทธิ 0.05 บาทต่อหุ้น ลดลง 42% จากช่วงเดียวกันของปีก่อนมีกำไรสุทธิ 32.77 ล้านบาท หรือมีกำไรสุทธิ 0.11 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการขายและบริการลดลง-ค่าเสื่อมราคาของเครื่องจักรและโรงงานเพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 42.73 ล้านบาท หรือ 0.12 บาทต่อหุ้น ลดลง 9%จากช่วงเดียวกันของปีก่อนมีกำไรสุทธิ 46.91 ล้านบาท หรือ 0.19 บาทต่อหุ้น
พร้อมกันนี้ บริษัทได้ประกาศจ่ายเงินปันผลงวดดำเนินงานวันที่ 1 ม.ค.2559 ถึงวันที่ 30 ก.ย.2559 อัตราการจ่ายเป็นเงินสด 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 พ.ย.2559 ทั้งนี้ กำหนดจ่ายเงินปันผลในวันที่ 8 ธ.ค.2559